
AMPLIACIÓN DI ORARIO DI SERVICIO NA SUCURSAL DI 
ELMAR PA CLIENTENAN DI SMARTUP PREPAID 


Atencion na tur nos clientenan di SmartUp Prepaid service 


Ayera, diahues 1 di februari 
2024, nos a introduci un 
opcion di pago addicional 
via e app di Pay.Aw di 
SETAR, cual tin 

como meta pa brinda 
mas conveniencia na nos 
clientenan cu ta prefera 
transacion = online. E 
lansamento di pago via 


Pay.Aw tabata un 
introduccion di forma 
extra di pago, na banda 
di e dos formanan di 
pago existente cual ta na 
sucursal di ELMAR y na 
pomp stacionnan rond 
di Aruba. E introduccion 
aki no tabata tin como 
intencion pa reemplaza e 
otro 


formanan di pago 
existente. 

Sinembargo, ELMAR 
a haya informacion 
awemainta, diabierna 


2 di februari, for di nos 
clientenan cu ta prefera un 
transacion personal, cu 
tin pomp stationnan a 
stop e servicio pa recarga 
nan cuenta di SmartUp 
Prepaid. E Aruba Gas 
Dealers Association 
(“AGDA”) a tuma e decision 
pa suspende e servicio aki 
sin notificacion previo na 
ELMAR of nos 

clientenan. 


Nos meta ta keda pa 


ofrece nos clientenan 
diferente opcion di 
pago considerando 
tur preferencia di nos 
clientenan. 

Actualmente nos ta 


trahando activamente pa 
busca un solucion pa nos 
clientenan di SmartUp 
Prepaid. Pa facilita nos 


clientenan di SmartUp 
Prepaid service, nos 
sucursal di Oranjestad lo 
ta habri: 

Awe, diabierna 2 di 
februari 2024, te cu 8:00 
pm 

Mayan, diasabra 3 di 
februari 2024, for di 8:00 
am te cu 4:00 pm 
Diadomingo, 4 di februari 
2024, for di 8:00 am te cu 
4:00 pm 
Entrante dialuna 5 di 
februari 2024, tanto nos 
sucursal di Oranjestad 
como esun di San Nicolas 
lo ta habri for di 7:45 am 
te cu 8:00 pm. Alabes nos 
Contact Center tambe 
lo ta habri e mesun 
orarionan cu nos sucursal 
di Oranjestad. 
Mientrastanto, nos kier 
encurasha nos clientenan 
di SmartUp Prepaid y EV 
ChargeUp pa explora e 
opcion di pago digital 
disponibel via e app di Pay. 
Aw. 


Nos ta urgi nos clientenan 
di SmartUp Prepaid cu 
ainda ta dispone di un 
meter STS (manual of cu 
keypad), pa haci uzo di 

e oportunidad aki pa 
recarga coriente na un di 
nos sucursalnan. E forma 
di pago via Pay.Aw no por 
wordo utilisa pa e 
meternan aki. 


Nos clientenan di 
SmartUp Prepaid por 
keda trankil cu si ricibi 
notificacion durante 
anochi cu e cantidad di 
kWh ta cabando, e meter 
Prepaid lo continua 
suministra coriente te 
cu 8:00 am, dunando 
asina e oportunidad pa 


pasa recarga su siguiente 
mainta na sucursal di 
ELMAR. Esaki ta conta 
solamente pa clientenan 
Prepaid cu smart meter. 
Nos kier urgi clientenan 
Prepaid cu meter STS 
(manual of keypad) pa 
recarga durante orarionan 
nobo di servicio. 

N 


os ta gradici tur nos 
clientenan di  SmartUp 
Prepaid pa nan 


comprension mientras nos 
ta trahando duro pa atende 


< 


EL 


cu e asunto aki. Nos ta 
mantene un compromiso 
pa informa boso tocante e 
desaroyonan y avansenan 
durante e proceso aki. 


Pa mas informacion, 


STATEN VAN ARUBA 


por tuma contacto cu 
nos Departamento di 
Customer Service na 523- 
7100 of customerservice@ 
elmar.aw durante siman 
te cu 8:00 pm y durante 
weekend te cu 4:00 pm. 


OPENBARE VERGADERING OP 13 FEBRUARI 2024 OM 
9:00 UUR V.M. IN DE VERGADERZAAL VAN DE STATEN VAN ARUBA 


Agenda: 


TE BEHANDELEN ONDERWERP 


1. Ontwerp-landsverordening tot vaststelling van de begroting van het Tourism 
Product Enhancement Fund voor het dienstjaar 2024 


De Griffier, 


mr.drs. Herman Ch. J. Hek 

WARDACOSTA Y CUERPO POLICIAL ARUBA TA 
INTERCEPTA YOLA CU JERRYCANS 


Awe madruga Wardacosta, den 
cu Cuerpo 
Policial Aruba, a logra intercepta 
un boto tipo yola cu 4 persona riba 
lama. Despues cu a detecta e boto 


bon colaboracion 


sospechoso, a dirigi dos 


boto di patruya Metal Shark na e 


sitio. 


Durante e 


persecucion 
tripulantenan a tira diferente 
jerrycans den lama. Pa por a 
logra stop e boto, personal di 
Wardacosta a los un tiro di 


advertencia pa indica na e capitan 


pa e para e boto. 


Despues di a logra intercepta e 


boto, a 


E agentenan di Wardacosta a 
logra saca tur e jerrycans nan for 


haya na bordo 4 hende homber di 
e nacionalidad Venezolano. 


hombernan y e jerrycans, 
cual ta sospecha cu tin como 


contenido droga na Cuerpo 
Policial Aruba. E caso lo sigi 
deninvestigacion. 


di awa. Wardacosta a entrega e 4 


Como reaccion riba e benta via app di Setar: 


POMP STATIONS A STOP DI BENDE CORIENTE PRE 
PAGO DI ELMAR DEN FORMA SORPRESIVO 


Diabierna mainta e 
noticia a drenta cu tur 
pompstations na Aruba 
a dicidi pa stop di bende 
coriente di Elmar. Esaki 
a bini un dia despues cu 
Elmar y Setar a sinta den un 
rueda di prensa pa anuncia 
cu Setar ta cuminza bende 
coriente pre pago via nan 
APP- smartphone. 


Mas cu claro cu e noticia a 
causa un chaos, pasobra 
hendenan no tabata sa 
unda pa bay cumpra 
coriente y ningun di nan 


tabatin sistema di Setar y 
mas peor, nan no sa con pa 
traha cune of simplemente 
nan no tin cuenta di banco. 
Esaki a causa 
consternacion cerca Elmar 
cu mesora mester a traha 
un plan di emergencia pa 
por sigui bende coriente 


pre pago. 


Segun por compronde cu 
actulamente por cumpra 
e coriente unicamente na 
Elmar su oficina of via app 
di Setar. 


Mester remarca cu maske 
cu companianan ta 
pushando pa bay 100% 
digital, tin un cantidad 
grandi den pueblo cu ta 
keda draai den forma 
tradicional. Nan ta bebe 
na koffie mainta, lesando 
corant imprimi riba papel, 
pa djey nan sali bay haci 
nan respondi di paga nan 
cuenta y atardi 6.30 ta subi 
auto pa bay cumpra Lotto. 


Tin cosnan cu bo no por 
digitalisa, pasobra e 
ta simplemente e "trip" 


di un grupo grandi di 
Pues un 
Awor ta pa wak 
ki solucion Elmar lo bini 
cune of si lo keda bende 


personanan. 
"uitje". 


solamente na oficina di 
Elmar, cual no ta accesibel 
pa pueblo, mihor bisa no ta 
cerca di cas. 


\ 


DIASABRA 3 FEBRUARI 2024 


SG 


PAG. 4 


MINISTER ENDY CROES TA FELICITA E ALUMNO - Y 
MAESTRONAN CU UN BUNITA Y EXITOSO PARADA 
ESCOLAR 2024 NA ORANJESTAD 


Diabierna mainta, 
Minister Endy Croes 
a presencia Parada 


Escolar 2024 di e scolnan 
preparatorio y basico di 
Playa. E parada a sali for 
di veld Cricket, pasa den 
e cayanan di Oranjestad 


y termina na veld di RCA. 
Un total di diesdos (12) scol 
parti den cinco (5) grupo 
a participa den Parada 
Escolar. Tabata reina un 
ambiente fenomenal. Un 
publico sumamente grandi 
a disfruta di e parada cu 


hopi zjeito y un ambiente 
total. Un mainta yena cu 
energia, creatividad, color 
y musica. Nos muchanan 
a gosa di nan parada. 
Minister Endy Croes ta 
manda palabra di elogio 
na tur alumno, maestro 
y mayor di e scolnan cu 
a participa den e parada 
aki. Tambe, mandatario 
di Enseñansa y Deporte 
ta gradici e scolnan, 
comision organisado y tur 
esnan cu a contribui pa 


haci e parada aki posibel 
y super exitoso. Danki 


STATEN VAN ARUBA 


pa engrandece Aruba su 
Carnaval 70. Minister 


OPENBARE VERGADERING OP 7 FEBRUARI 2024 OM 
9:00 UUR V.M. IN DE VERGADERZAAL VAN DE STATEN VAN ARUBA 


Agenda: 


TE BEHANDELEN ONDERWERP 


1. Ontwerp-landsverordening tot vaststelling van de begroting van de Dienst 
Openbare Werken voor het dienstjaar 2024 


De Griffier, 


mr.drs. Herman Ch. J. Hek 

&quot;Mi ta gradici VDA 
pa organisa e curso aki, 
invertiendo asina den nos 
profesionalnan pa 

asina nos tin e siguransa 
di por tin un Aruba mas 
sigur&quot; 
ORANJESTAD - 
Recientemente, 
Departamento di siguridad 
nacional, Veiligheidsdienst 
Aruba (VDA), hunto cu 
autoridadnan Canades di 


SY: 

Prome Minister Evelyn Wever-Croes 


VARIOS PROFESIONAL DI SIGURIDAD NA ARUBA A RICIBI 


Border Control, a tene un 
curso pa varios profesional 
di siguridad, riba con pa 


reconoce documentonan 
oficial, y e forma con 
awendia ta 

traha documentonan, 
fraudulento. Prome 
Minister Evelyn Wever- 
Croes a expresa, cu e ta di 
suma importancia pa e 
profesionalnan ta bon 
prepara riba e tema aki, pa 


nan por detecta e 
documentonan falso aki di 
leu. 

Manera ta conoci, mundo 
ta birando mas moderno, y 
esaki ta pone cu tur hende 
ta bira mas creativo. Aruba 
ta den recuperacion, cu ta 
positivo, pero cu esaki, e 
isla ta atrae tambe 
infuencianan malo, cu 
talves por drentasolamente 
cu documentonan falso. 


UN CURSO PA DETECTA DOCUMENTONAN FRAUDULENTO 


P'esey cu cada 

paso pa bay padilanti, 
mester percura pa 
autoridadnan ta bon 
prepara, pa sigura cu 
Aruba ta keda un isla sigur. 


&quot;Mi ta hopi contento 
cu e curso aki a wordo 
duna. Tin un grupo grandi 
di profesional local cu a 
haya e training aki, cu ta 
mas moderno, pa asina por 


detecta passpoort, cedula 
y/of otro tipo 

di documentonan cu 
mester pa drenta un pais, 
cu por ta falso. Tambe, 
mi ta gradici VDA pa 


organisa e curso aki, 
invertiendo asina den 
nos profesionalnan, pa 
asina nos tin e siguransa, 
di por tin un Aruba mas 
sigur&quot;, Prome 
Minister a expresa. 


MINISTER GEOFFREY WEVER: DIGITALISACION DI PROCESO DI 
VESTIGINGSVERGUNNING TA DUNANDO SU FRUTA NAN 


Desdeinicio digobernacion 
Minister Geoffrey Wever 
y Departamento di 
Asuntonan 

Economico, Comercio y 
Industria (DEZHI) tabata 
tin e meta pa mehora e 
processo di 

habri un negoshi na Aruba. 
Asina aki hopi instancia 
gobermental a bai over na 
digitalisacion unda cu e 
cliente no tur ora mester 
acudi personal pero por 
regla hopi cos online. 
Asina aki DEZHIa conduci 
un survey pa haya sa con 
satisfecho cliente 

nan ta cu e servicio brinda 
personal y digital di 


DEZHI relaciona cu 
vestigingsvergunningen, 
pues permisonan pa 
negoshi. 


Por nota cu tur esnan cu 
a participa na e survey 
aki alrededor di 80% ta 
satisfecho cu 

e servicio brinda como 
tambe e experencia di haya 
e informacion nan debido 
via e 

website di DEZHI. 

Door di e digitalisacion 
tambe awor DEZHI ta 
duna permisonan hopi 
mas rapido. 

Awor un commerciante 
por tin su permisonan ja 


caba den 2 pa 4 siman 
dependiendo di e 
complejidad di e petición/ 
bedrijfsactiviteit/ 
doelstelling of cantidad 

di directornan. 

DEZHI lo bai keda haci 
survey nan asina pa keda 
monitor y mejora nan 
servicio unda 

cu mester. 


“Mi ta contento di por 
tende cu e proceso di 
digitalisacion ta dunando 
su fruta nan,” 

Minister Wever a cuminsa 
ta bisa, “Parti di vision di 
nos Ministerio ta pa nos 
minimalisa  redtape y 


optimalisa e servicio pa 
hacie mas facil pa haci 
negoshi aki na 

Aruba.” 


Minister Geoffrey kier a 
gradici e team completo di 
DEZHI pa cu e trabow nan 
cu nan 

ta desplegando. 

MINISTER GEOFFREY WEVER DEN PROME 
REUNION CU HUNTA DI SUPERVISION NOBO DI 
CAMARA DI COMERCIO 


Den un reunion diahuebs 1 
di februari 2024, Minister 
Geoffrey Wever a tene un 
prome encuentro oficial cu 
e hunta di supervision nobo 
di Camara di Comercio. E 
encuentro aki a subraya e 
compromiso di tur partido 
involucra pa fomenta un 
ambiente colaborativo. 
"Camara di Comercio ta 
un partner importante 
pa por impulsa e agenda 
economico di Aruba", 
segun e mandatario. 


A discuti varios punto 
di importancia durante 
e reunion manera 
colaboracion entre 
diferente sectornan, 
iniciativanan internacional 
pa inversion,  retonan 
cu (falta) cantidad di 
trahador, y incentivonan 
economico cu por traha 
riba dje, entre otro. 


Minister Geoffrey Wever 
ta optimista tocante e 
opportunidadnan di 
esfuersonan colaborativo. 
Despues di un aña cu 
algun logro concreto, 
ta premira cu hunto cu 
Camara di Comercio lo 
amplia esfuersonan pa 
sigui promove comercio 
y crecemento economico 
di Aruba. Tur esaki ta 
posibel basa riba un plan 
strategico, colaboracion 
firme den region y un 
compromiso pa enfrenta 
desafionan economico 
directamente." 


"Mi kier felicita e board 
nobo, y ta desea Sr. 
Diederik Kemmerling hopi 
exito y iluminacion den su 
rol como presidente nobo y 
Sr. Robert Croes den su rol 
como vice presidente nobo. 
Tur clase di exito na e board 


completo, esta Monica 
Kock, Gavril Mansur, 
Eugene Farro, Derrell 


Maxwell y Omar Tromp. 
Camara di Comercio su 
board tambe ta conta 
miembronan nobo ta sr. 
Devaney (Dave) Martinus 
y sra. Nathalie Moore." 

"Tambe kier a gradici 
presidente saliente, Sr. 
Gavril Mansur, pa su 
esfuerso y input valioso 


durante e ultimo aña. Sr. 
Mansur su cooperacion y 
entusiasmo sigur a yuda 
nos logra diferente meta, 
pa cual nos ta sumamente 
agradecido. Tambe un 
danki na Sra. Monica Kock 
kende a fungi como vice- 
presidente, y miembronan 
saliente manera Eugene 
Farro, Lay Hing de Kort- 
Yee y Wanda Broeksema 
pa nan aporte." 


"Sr. Mansur y su board 
tabata un partner 
strategico, cu a dunami 
consehonan valioso y a 
yuda nos logra cosnan 
importante pa sector 
comercial, manera e.o e 
Trade Mission pa Colombia, 
y tambe e Business to 
Business Matchmaking 
entre comercio di Aruba y 
di Venezuela y hopi mas" - 
Minister Geoffrey Wever. 


INSCRIPCION A HABRI PA COMPETENCIA DI POETA DI 
PATRIA 2024 


- E aña aki, pa 2024 un 


biaha mas Comision 
Celebracion Dianan 
Nacional (CCDN), 


Departamento di Cultura 
Aruba (DCA) hunto cu 
Comision Arte di Palabra 
y Fundacion Corector di 
Papiamento, ta organisa e 
prestigioso competencia 
pa nombra nos di diesun 
Poeta di Patria, cual ta un 
iniciativa di Sr. Atan Lee 
den feliz 

memoria. 


Pa e motibo aki nos ta 
extende un invitacion 


na tur escritor, poeta y 
declamado di 18 

aña y mas, pa busca den 
nan curason e inspiracion 
pa skirbi bo miho elogio 
y poema na Papiamento, 
di nos dushi tera Aruba y 
su Cultura. E ultimo dia 
pa inscribi pa participa 
lo ta dia 26 di februari y 
pa entrega bo obra ta dia 
29 di februari 2024. E 
competencia di 

Poeta di Patria lo tuma 
luga dia 7 di maart 2024 
na Museo Historico Aruba 
(Fort 

Zoutman) pa 7 or pm. 


Escritornan cu inscribi 
lo mester bin presenta 
nan obra, si acaso bo mes 
no por presenta bo obra, 
por laga un otro persona 
present’e pa bo. 

Cada escritor por entrega 
un (1) obra, e poema mester 
ta na Papiamento y por tin 
entre 

4 cu 9 strofa; cada strofa 
mester tin 4 frase y por 
rima. 

Lo tin premio pa e Poeta di 
Patria y pa di dos y di tres 
luga. 

Pa inscribi pa Poeta di 
Patria y tayer, por manda 


un mail na artedipalabra@ 
gmail.com , of por yama na 
Departamento di Cultura 


pa mas 
informacion tel: 5822185. 


DIASABRA 3 FEBRUARI 2024 

Plan actual mester wordo corigi 


ISHWAR DARYANANI TA ADVERTI MAYORNAN CU 100 
DECIBEL DEN PARADA DI MUCHA TA CAUSA DAÑO 


Ishwar  Daryanani kende ta 
un experto den sonido a trece 
un advertencia dilanti pa tur 
mayornan, relaciona cu e plannan 
cu tin di carnaval, di SMAC, DVG, 
DTI y CMO. 


E plan di carnaval ta autorisa 
bandanan musical pa aumenta 
nan sonido te cu 100 decibel den 
parada di mucha y te cu 120 decibel 
den parada di adulto. 


E cantidad di decibel aki, parce 


no tin ningun back-up su tras di 
ningun estudio. Segun Daryanani 
ta un bid a tuma lugar durante 
un reunion, y pa complace esnan 
presente a bay di acuerdo cu 100 
decibel den parada di mucha. 


DTI a bisa cu nan no ta di acuerdo. 
DVG a bisa cu no ta nan autoridad 
y CMO no por a contesta nada. 


E cantidad di decibel cu nan mester 
usa durante parada di mucha ta 70 
decibel y no 100 decibel. 


Pues por conclui cu tin un plan 
pa maneho di carnaval cu no tin 
ningun estudio su tras pa loke ta 
trata e volumen di speakernan cu 
mester wordo usa. 


DTI parce no tin ningun equipo pa 
midi sonido tampoco. Pues ta 
urgi pa bini cu un maneho drechi 
di e departamentonan y no por ta 
asina cu durante un bidding, ta 
kies un cifra, sin sa cu e ta dañino 
pa muchanan. 


Miembro Independiente di Parlamento Rycond do Nascimento 


CELEBRA 70 ANA DI CARNAVAL CU ALEGRIA, PERO 


Desde cu nos ta mucha e 
ritmo dushi di “Jump With 
Your Towel” ta pone un 
smile na bo cara y duna bo 
alegria, pone bo move bo 
curpa, yenando bo body 
cu energia. E melodianan 
atractivo y 

e ritmo rapido ta drecha 
bo beis y kita tur stress. E 
ambiente ta excita, bo ta 
sinti bo feliz, bo ta lubida 
tur crisis. E atmosfera 
festivo di Carnaval ta pone 
bo sinti liber pa expresa 
y explora bo identidad 
cultural. Asina e locura 
di Carnaval ta drecha e 
bienestar general. 


Di Westpunt te Colorado 
hende ta bin pa mira 
Lighting Parade cu su 
efectonan impresionante, 
mientras Jump-Up y e 
festivalnan ta ser prepara 
na Noord y San Nicolaas, 
na Playa y na Santa 

Cruz. Ta tur caminda 


hende ta celebra cu musica 
y baile. Di Calypso te cu 
Tumba, di eleccionnan 

di reina te cu e parada. 
Carnaval ta un emocion cu 
pueblo ta biba cu su ritmo 
impulsivo y melodianan 
energetico, uniendo hende 
for di tur clase social, 
tur nacionalidad y tur 
generacion di jong te cu 
grandi. Asina e expresion 
importante di nos herencia 
Caribeño, ta fomenta un 
sentido di comunidad, un 
sentido cu nos ta pertenece 
na otro, y un alegria 
comparti, 

reforsando lasonan social 
y reduciendo division 
y polarisacion den nos 
sociedad. Hende feliz y 
mas contento cu hende cu 
a gana jackpot. Ta asina so 
nos ta mira berde brasa cu 
geel, ta grita 

“Aruba ta Hot”. 


Tur e esaki ta atrae un 


cantidad di turista, cu 
mester come y bebe. Esey 
ta yuda e trahador te cu 

e comerciante, sinti cu 
nos talento y creatividad 
ta mas cu abundante. 
Claro, pasobra e elemento 
competitivo den e diseño 
di trahenan, composicion 
di musica, y coreografia 
di baile ta fomenta 
creatividad y innovacion. 


Ta asina nos ta pusha nos 
fronteranan cultural y nos 
expresionnan artistico 
den un sorprendente 
aceleracion. Ora nos habri 
nos mente, ta hasta dificil 
pa midi si ta e politico 
ta causa resultado of si 
ta  artistanan, manera 
Cladius, ta nos 

abogado. 


P'esey mi kierfelicita henter 
e mundo carnavalesco pa 
e siguiente dies dia cu bo 
ta celebrando 70 aña di 


SANAMENTE! 2 DI FEBRUARI 2024 


fiesta, gozo y emocion. 
Pero, pauze un rato cu 
tanto alegria, hunto cu 
Cladius ainda mi 

tin algo di bisa. Cuidao bo 
ta baila dushi pasa bon, for 
di J'ouvert te cu Parada 
Grandi, sin paga tino riba 
bo actuacion. Ok, ok, bo 
no kier e “party to stop”, 
pesey bo ta grita “No! Bo 
ta loco?”. 

Pero hinca esaki den bo 
coco: NO BEBE DI MAS. 
Henter dia bo ta bebe, ata 
anochi cabes den 

pochi wc. Despues, cu 


dolor di cabes, muhe ta 
zundra bo, core bo foi cas. 
Claro, bo lenga ta pisa, bo 
ta haci mahoso, hasta bo ta 
bira fastioso. Bo kier core 
duro, bula fuse, dal bo auto 
den palo di luz! Si bo dal di 
mas, bo no kier yega cas, 
bo no tin gana di stuur, bo 
cara ta zuur. Hasta si bo 
para stret ora polis para 
bo, polis ta bay hiba bo. No 
bebe di mas pa bo no hera 
cas, pa bo cabes explota, y 
bo curpa keda mal kibra, 
pasobra bo ta wayaba. 

MINISTER MADURO TABATA PRESENTE NA E ELECCION DI 
KIBRAHACHA PA 2024 


REINA Y PRINS Y PANCHO DI CLUB 


j p 
z| | P A D Ï œ. ` 
2⁄21 38. no: 


Un eleccion unda cu color, 
creatividad y spontanidad 
di nos grandinan a briya 
Awe durante dia a tuma 
luga e eleccion di Reina 
y Prins y Pancho di Club 
Kibrahacha. 

Tabata un mainta 
sumamente bunita, yena 
cu color, creatividad y 
spontanidad di nos 


grandinan. Durante e 
mainta aki, Minister 
Xiomara Maduro di 
Cultura tabata tin e 

honor pa corona e 
Reinanan y Prins y Pancho 
di Club Kibrahacha pa 
2024. 

Reina di Club Kibrahacha 
pa 2024 a keda den 
persona di Sra. Margo 


Scheper-Quijada. 

Miho presentacion a bay 
pa Sra. Maria Hendrika 
Croes, miho costume a 
keda den 

persona di Sra. Edselyn 
Servanie, miho mensahe 
a bay pa Sra. Judith Fun, 
mas 

popular tabata Sra. Elvia 
Croes y e reina cu mas 
carisma a bay pa Sra. Juliet 
Pillai. 

Prins di Club Kibrahacha 
2024 a keda den persona 
di Yrving Eckmeyer y 
Pancho di 

Club Kibrahacha pa 2024 
a keda den persona di 
Jacinto Kelly. 


Aparte di e Reinanan y 
Prins y Pancho, tabata 
tin presentacion tambe di 
costume 

durante e eleccion aki. 
E miho costume di Club 
Kibrahacha 2024 tabata di 
Sra. Arinda 

Jacobs. Premio pa costume 
mas creativo a bay pa Sra. 
Azucena Henricus, premio 
pa 

costume mas luhoso a bay 
pa Sra. Jacenta Geerman 
y premio costume mas 
colorido 

pa Sra. Rosa Allee. 


Minister Xiomara Maduro 
ta manda un palabra di 
pabien pa tur e ganadornan 
di e dia 

di awe y tambe e team 
completo cu a haci esaki 
posibel y ta gradici Club 
Kibrahacha 

pae invitacion pa presencia 
un bunita evento y di a 
permiti'e comparti un rato 
ameno 

cu nos grandinan. 

MOMENTO A YEGA PA CUMINSA ATENDE CUSITUACION DI 
ILEGANAN Y FALTA DI TRAHADONAN BAN INTEGRANAN 
DEN NOS COMUNIDAD Y NO SIMPLEMENTE IGNORANAN 


Durante conferencia di 
prensa di Plataforma Nos 
Pais, Otmar Oduber a 
indica cu mescos cu 12 aña 
pasa 

a reinventa nos turismo, 
a yega e momento pa 
reinvente un biaha mas. 
Aruba mester pone 
atencion urgente na e 
calidad di nos producto y 
calidad di nos turismo., 
pasobra 

producto Aruba ta bayendo 
atras, incluyendo e calidad 
di servicio, mientras cu tin 
mester di miles di 

hende pa traha. 


Aki Oduber a bin cu 
un punto sumamente 
interesante y cu sigur lo 
mester haya atencion den 
e Dialogo 

Nacional proponi pa 
Plataforma Nos Pais, ta 
trata di ilegalnan riba 
Aruba. E ta bisa cu tin 
alrededor di 12 

mil ilegal na Aruba, pero 
ningun hende kier atende 
cuetemaaki. E personanan 
aki ta trahando tur 
caminda na nos isla na un 
forma ilegal sin paga AZV, 
SvB, belasting, sin tin un 
cuenta di banco. “Ban 
cuminsa documenta e 
hendenan aki, laganan 


cuminsa paga y participa. 
Bin cu reglanan cu por 
ehempel 

ta bisa cu ta bay legalisa e 
12 mil ilegalnan, pero pa 
nan por haya nan permiso, 
durante e prome 3 

añanan nan mester pasa 
un curso di Papiamento, 


di Ingles y Aruba 
Certification Program. 
Ban 

integranan den nos 
comunidad y no 


simplemente ignoranan”. 


E personanan aki tin mas 
cu 10 aña bibando ilegal, 
nan yiunan a nace na 
Aruba bayendo scol cu 

residentenan legal ta 
pagando y ora nan bira 
malo e mesun residentenan 
legal aki ta paga pa nan 


haya 
tratamento medico. 
Lamentablemente, tin 


miedo pa atende cu e tema 
aki. 

Mientras tanto tin mester 
di miles di hende pa traha. 
Recientemente tabatin un 
job fair, pero manera 
Plataforma Nos Pais ta 
bisa, esnan cu ta acudi na 
esaki ta personanan cu tin 
trabou caba y ta buscando 
un miho trabou, pasobra e 
12 mil ileganan no ta yega 


pasobra nan tin miedo di 
yega. “A yega momento 

cu gobierno mester para 
den su sapato y bisa ‘nos ta 
bin cu un pardon regeling. 
Por ehempel, ta bin cu 

un periodo unda si por 
demostra cu un persona ta 
trahando pabo ilegal, bo ta 
documenta e persona aki, 


CAMBIA PERSPECTIVA 
TOCANTE OBESIDAD: 


SA BO NUMBER Y MIDI 
BO PESO 


ta firma pe y ta burger'e 
in na Aruba. Ta dune 
cursonan, lague siña 
Papiamento y Ingles como 
condicion 

pa e haya su permiso y 
asina ta yuda soluciona 
e problema di labor cu 
nos tin na Aruba”, Otmar 
Oduber 


a declara. 

El a conclui expresando cu 
ohala e palabranan aki por 
yega na e 21 miembronan 
di Parlamento, pasobra 

si no atende cu e tema di 
calidad di nos producto 
awe, nos lo bay yore den 
futuro. 

FORTALEZA PA FAMIA. 
Scirbi pa Pastor Marcel Balootje. 


UN BIDA TRIUNFANTE 
DEN CRISTO 


Pesey mescos cu boso a 
ricibi,Cristo Hesus,e Se- 
ñor, asina cana den dE, 
siendo firmemente planta 
ay 

awor edifica den dj'E y es- 
tablece den boso fe,mescos 
cu boso a wordo instrui, y 
ta abunda den 
gradicimento.( 
sensenan 2: 6-7). 
E a haci boso bibo hunto 
cun'E. Door di pordona 
nos tur nos trangreshon- 
nan, door di cancela e 


Colo- 


certificado di debe, cu ta- 
tabata consisti di decreto- 
nan contra nos,y cu tabata 
hostil pa cu nos. Y E a 

kite for di caminda door 
di clabe na crus. Y ora E a 
desarma e gobernantenan 
y autoridadnan. E a 
expone nan publicamente, 
door di triunfa riba nan 
pa medio di dj'E.( Colo- 
sensenan 2 :13-15). 

Pesey si un hende ta den 
Cristo, ta un criatura nobo 
e ta: e cosnan bieu a pasa y 


CEL.585 9500 = 3 


ma 


SOLODIPUEBLO@GMAIL. COM 


a wordo haci nobo.( 2 
Corintionan 5:17). 

Laga nos permanece den e 
libertad cu Cristo Hesus a 
duna nos, y no bolbe bek 
den e mundo di 
inmoralidad, paranda, vi- 
olencia, abuso, y malicia. 
Esun cu E yiu a haci liber 
ta liber di berdad. Paso- 
bra salbacion ta bini sola- 
mente di Cristo Hesus, 
pasobra ta Cristo a muri 
na crus pa nos tur pa por- 
don di nos picanan. 

E no a salba nos pa nos bay 
bek den mundo di maldad, 
no laga nos usa e libertad 
cu a costa bida di 

Cristo como libertinahe, y 
bolbe bek den caminda di 
scuridad, haciendo mane- 
ra nos no ta balora e 
salbacion tan grandi, cu 
Cristo a duna nos. 

Nos ta yama pa sirbi Cris- 
to Hesus, y bandonan tur 
clase di idolatria , di nos 
bida pasado, nos ta yama 
pa aparta for di maldad, 
huy for di caminda di in- 
moralidad , y por favor no 
tenta Dios , no bay bek den 
den lodo. 

Pa hopi esaki ta un tempo- 
rada di hopi tentacion, nan 
ta bisa den pueblo” caya ta 
yama”, pero e sanger 

di Cristo Hesus tin poder, 


pa libra hende di caya y di 
maldad, asina para firme 
den e bida triumfante cu 
Dios a duna nos, no ban- 
dona Señor. 

Un temporada caminda 
hende ta bebe y lubida 
Famia, completamente, 
un temporada caminda 
hopi ta 

bay trabao burachi, of dro- 
ga, nan ta sali di parada, 
pa parada, fiesta pa fiesta, 
pasobra e actividad nan 
ta un pega tras di otro, y 
hende por cuminsa bebe 
for di mainta tempran 
awe, te manece mayan cu 
Dios kier. 

Nos no ta yama pa laga e 
diablo domina nos bida, 
pero nos ta yama pa laga 
Cristo tuma control di nos 
bida completamente, pa- 
sobra e mesun hende cu 
bo ta awe, lo bo ta mayan 
cu Dios kier tambe. 

No benta bo curpa abao 
pa alaba e malbado, no 
destrui bo mes y bo famia, 
pasobra mayan cu Dios 
kier ta mesun famia bo 
mester , pasobra nan ta di 


bo. 

Hopi hende den cayente di 
carnaval ta comete error- 
nan cu despues di carna- 
val nan ta lamenta, paso- 
bra 

nan a cay bao di dominio 
di e malbado, tin hende cu 
ta lamentando error car- 
navalesco cometi den 
pasado te cu dia di awe, 
pesey no laga e spirito dia- 
bolico aki influencia bo, y 
asina aleha for di 


caminda di Dios bibo. 

Un fiesta di rebeldia y 
desobedencia na Dios, 
caminda mayoria hende 
mester bebe pa nan tin 
goso, of 

hopi mester ta droga pa 
nan tin goso, pero ta lubi- 
da cu e goso den Señor ta 
nos fortalesa. 

Laga nos haci hopi ora- 
cion, pa Dios tene miseri- 
cordia, pasobra e ladron ta 
bini pa solamente horta, 


mata y destrui. (Juan 
10:10) 

Sinceramente, Pastor 
Marcel Balootje. 


Publica serka nos anuncio di fayecimento di bo ser keri. ` \ 
Nos tin 2 pakete pa ofrece; 


Pakete 1: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 


ser dera 


Gradicimento y invitashon pa misa pa 3 dia 


Na Canal 22 ^x prome cu Noticiero 22 Afl 400,90 


Pa mas informashon por tuma contacto cu oficina na 


585-9500 of na 741-4554 

TRANSFORMER A EXPLOTA 
Y CAUSA CANDELA 


di pasa di 6'or Brandweer 
a sali poco pura direccion 
Westpunt den e area di 
Esmeralda pa un candela. 


Locual a sosode ta cu un 
transformer di Elmar lo a 
"explota". 


Esaki a causa cu un mondi 
a pega candela y algun ha- 
bitante lo a pensa cu esaki 
lo por a yega un cas cerca, 
pero esaki no a bira e caso. 


Auto procedente di 
ladronicia envolvi den 
accidente 


Pos Chikito - Diaranson 
den oranan di atardi po- 
lis a bay ariba e caminda 
parti paden di Pos Chikito 
pa un accidente di trafico. 
Na yegada agentenan a 
compronde cu un di e par- 
tidonan lo a move rapida- 
mente for di e sitio, mien- 
tras cu den e otro auto tin 
un persona herida. 

E  vehiculonan envolvi 
tawata un Toyota Corolla 
y un Chevrolet mini Van, e 
Van a resulta di ta proce- 
dente di ladronicia o sea e 
auto ta horta. 


Polis di trafico a yega e 
sitio pa tuma datos y ta 
bepor a mira cu e Rapi- 
dresponder di Imsan a 
presenta pa controla e 
persona herida den e Co- 
rolla. 


q Y „f e we. = | 


tambe WEB na altura debi 


Den un rato Brandweer cu un meter di awa a sufri 
a dominda e candela di daño. 


yerba, y a pone Elmar y 


Un feliz dia yena di bendicion, gracia, 
amor y paz di Señor. 


”lo Mi haci loke bo a pidi. Lo Mi duna bo sabiduria 
y poder pa bo por husga entre bon y malo; di tal 
manera cu nunca ningun hende tabata por prome 
cu bo, ni ningun hende lo no por despues di bo”(1 
Reynan 3, 12) 

Rumannan, Señor nos Dios ta duna nos loke nos 
pidi, si ta Su boluntad. 

P'esey ta hopi importante pa nos resa y pidi cu fe. 
Pidi sabiduria mescos cu Salomon. Salomon no a 
pidi rikesa pero pa e por distingui e bon for di e 
malo. Nos hopi biaha ta pidi pero nos mester siña 
pidi. 

Nos mester confia cu Dios ta duna nos na e momen- 
to husto. Señor ta wak hopi mas leu, p'esey no ta tur 
ora nos ta haya loke nos kier, pero mas bien nos ta 
haya loke ta necesario. 

Rumannan ban confia den e plan di Dios. 
Algo ta pasa of un hende ta bay of nos no ta haya 
loke nos kier, paso Dios tin algo miho pa nos. Djis 
confia y yama Dios danki. 

Oracion: Señor yena mi cu forsa y fe. Laga mi sinti 
Bo amor y presencia. Pa ora mi tin cu pidi y tuma 
decisionnan importante mi haci Bo boluntad. 
Laga mi scucha Bo bos na e momentonan ey. Paso 
Abo sa kico ta e miho decision. Abo semper t'ey pa 
mi y kier e miho pa mi bida. 

Amen. 


SO uo 


Un persona herida 
despues cu auto a 
bolter na Jaburibart 


AN 

Jaburibari - Diaranson bi- 
rando anochi unidadnan 
di rescate y polis a sali 
pa Jaburibari, pa ta ex- 
acto altura di e Stichting 
Thuiszorg Aruba. Eynan 
un auto a bolter y e perso- 
na a keda pega den e auto. 


Na yegada di autoridad, 
nan a topa memey camin- 
da un Suzuki Vitara ariba 
su banda y den dje un per- 
sona pega. 


Bomberonan cu a yega a 
sigui protocol y a bay over 
na saca e persona y pas'e 
over pa Paramediconan. 


Caminda di Jaburibari 
a stagna pa algun rato, 
polisnan mester a cera 
ambos banda desviando 
trafico. 


Polis di trafico a conduci 
e investigacion y mester 


ko 70, A z 
a 7 
e e Paz a 


1 j 
E 
T 


bisa cu esaki a dura algun 
rato, prome cu nan a habri 
caminda bek. 


Pa locual ta e victi- 
ma, Paramediconan a 
transport'e cu urgencia pa 
Hospitaal. 


E accidente lo a sosode; 
posiblemente door di velo- 
cidad halto y no tin cono- 
cemento di e caminda, o 
sea e verkeers plateau nan. 


A it ra Na a = RZ, LA Y 


VALIDO TE DIASABRA 3 DI FEBRUARI 
2024, 18:00 ORA 


TEMPO: 


AWE TARDI Y AWE NOCHI: PARCIALMENTE 
NUBLA Y GENERALMENTE SECO 


DEN MARDUGA Y MAYAN: PARCIAMENTE 
NUBLA CU UN AWACERO PASAJERO 
POTENCIAL DI AWACERO PA PROXIMO 24 
ORA: 

1 MM OF MENOS; LOCALMENTE ESAKI POR 
TA DIFERENTE. 
REGISTRACION DI TEMPERATURA (GRADO 
CELESIUS) Y 
AWACERO (MM) DEN ULTIMO 24 ORA (8'AM 
PA 8'AM): 


PRONOSTICO DI TEMPO PA PROXIMO 3 
DIANAN: 


PARCIALMENTE NUBLA CU UN AWACERO 
BREVE. 


BIENTO LO TA FOR DI DIRECCION OOST Y 
MODERA TE BASTA FUERTE DEN RAFAGA; 
TEMPERATURA (GRADO CELSIUS) 


MAX / MIN LO TA: 32 / 26 


DIASABRA 3 FEBRUARI 2024 


SO 


PAG. 13 


Les Cappuchinas Ta Uni Cu Stimami Sterilisami 
Cu Un Iniciativa Conmovedor Pa Yuda Aruba Su 
Cacho y Pushinan 


Oranjestad, Aruba - 2 feb- 
ruari, 2024 - Fundashon 


Stimami Sterilisami ta 
sumamente 

contento di anuncia cu Les 
Cappuchinas Café amp; 
Eaterie a lansa un iniciati- 
va conmovedor y un menu 
delicioso cu e meta pa re- 
cauda fondo pa sostene e 
esfuersonan di Stimami 
Sterilisami pa yuda com- 
bati e crisis di cacho y 
pushi riba 

caya. E menu special lo 
ta disponibel durante 
henter e luna di februari, 
of manera e ekipo di Les 
Cappuchinas ta yame “E 
Luna di Amor pa nos Mas- 


cotanan.” 

Den e promocion special 
aki, e café elegante 

situa den e curason di 
Oranjestad, lo ofrece 
cuminda y bebida exclu- 
sivo incluyendo e 
Dalmatian Latte (Oreo 
Latte), Dalmatian 

Croffle (Oreo Croffle), 
Paw-shaped Butter 
Cookies, y Cupcakes 
tematico. 80% di e 
entrada di e bentananan 
aki lo ser dona 
generosamente na Sti- 
mami Sterilisami, 
yudando e fundacion den 
su esfuersonan pa 
sterilisa cacho y pushi, y 


conscientisa pueblo 

di e necesidad pa cuida 
nan mascota. 

Descubri e encanto di Les 
Cappuchinas cu 

su indoor-dining elegante 
y comodo, of sinta 

pafor den nan hardin 
bunita y pet-friendly. E 
oasis sereno aki, rodea 
door di matanan di 

fruta manera Dragonfruit, 
Mango, y Soursop, 

ta ofrece e ambiente per- 
fecto pa saborea 

nan cuminda dushi hunto 
cu bo mascota. Ademas, 
e café tin un ambiente 
trankilo 

cu Wi-Fi, brinda brin- 
dando nan clientenan un 
espacio perfecto pa relaha, 
traha of 

gosa. 

&quot;Na Les Cappuchi- 
nas, nos ta kere den e pod- 
er di comunidad y compa- 
sion pa haci un 

diferencia real. E colabo- 
racion aki cu Stimami 
Sterilisami ta encarna nos 
vision comparti y esfuer- 
sonan pa un futuro miho 
pa cacho y pushi riba nos 
isla. Hunto, por medio di e 
iniciativa special aki, nos 
ta mira pa no solamente 
recauda fondo, pero 
tambe pa lanta conscien- 
tisacion tocante e asuntu 
critico di sobrepoblacion 
di animalnan sin doño. E 
ta mas cu solamente sirbi 
cuminda y bebida delicio- 
so; e ta tocante sirbi nos 
comunidad y duna bek na 
esnan cu no tin un bos. 
Nos ta orguyoso 

pa traha huntu cu Sti- 
mami Sterilisami y ta in- 
vita nos clientenan pa uni 
cu nos den e 

meta significativo 
aki,&quot; Susanne Li, Di- 
rectora di Les Cappuchi- 
nas ta comparti. 
Fundashon Stimami Ster- 
ilisami ta profundamente 


agradecido pa e apoyo in- 
creibel 

di henter e team di Les 
Cappuchinas Café &amp; 
Eaterie. Nos ta invita 
henter comunidad 


pa bishita e café, y disfruta 
di e promocion dushi y sig- 
nificativo aki. Bo partici- 
pacion 

lo contribui na un futuro 
mas briyante. 

Gradicimento y Invitación 


Pa medio di Esaki nos ta gradici tur Famia, 
Bisinjanan y Conocirnan cu na un manera of 
otro a duna 
E ta hibami na awa trankil, sostén, consuelo y forsa durante e tempo difícil 


pa mi bolbe haña forsa”. | aki cu e fayecimento y entierro di nos difunto 
Salmo: 23 = h Mo stima: 


“Señor ta mi wardador, mïi'n tin falta di nada. 
Den cunucu di yerba berde e ta ponemi sosega. 


Cu dolor na nos curason, nos ta participa 
fayecimento di nos ser stima: 


Sra. Isidoria M. Rasmijn-Tromp : "E " ` 
Carifiosamente yama *Chima” i À 
*15-05-1954 - t29-01-2024 


0d Su Mayornan i 

¿£ Tata: t Serapio (Jajachi) Tromp = 
Mama: t Tomasina (Onsi) Tromp - Boekhoudt Marcela Catharina Werleman 
` Nare Kiekko Remini Un danki na un y tur cu hasi yamadanan di 
SUNjiun are telefoon, manda carchi y krans. 
Melina Ayring y Mario (Shati) Kelly - Kelly Un danki na Ettiene pa cu su bunita cantica 
Melinda Marlin y Gilbert ( Gibi) Kock - Kelly nan. 
Wilbert Alvinio Kelly Un danki na e personal di Aurora funeral 
Su Nietonan home pa cu nan Bon servicio. 
veas dre Nos ta invita Famia y Amistadnan pa un sac- 
Gilery Kock rificio di misa na misa Inmaculada concepción 
Sigmar Kelly Y Darienne Santos Diaz na Sta. Cruz. 
Gillianne Kock Diahuebs 1 February 2024 pa 70r anochi. 
Gilmery Kock Diabierna 2 February 2024 pa 7or anochi. 


Su bisanietanan: 
Alayna Kelly 
Delainy Kelly 
Su rumannan: 
tCerilio (Buchi) Tromp y famia 
Candido (Candi) y Mena Tromp - Geerman y famia 
Leoncita (Lucy) Tromp y famia 
tAndres (Fenchi) Tromp y famia 
Yiunan di su casa: 
Sharline Rasmijn y famia 
Jacqueline Camara Da Silva - Rasmijn y famia 
tFrancis Rasmijn y yui 
Gilbert Rasmijn y famia 
Su Ihanan: 
Josef Wernet 
Mirla Tromp 
Jarmin Croes - Tromp 


Dialuna 5 February 2024 pa 7or anochi. 


Diasabra 3 di februari 2024 pa 
7 or di mainta tin Santa Misa na 
Kapel di Alto Vista 


Prome cu solo sali y haci un curashi diasabra 
prome cu Santo Sacrifi- mainta 

cio di Misa ta cuminsa trempan pa ofrece nos 
resa Santo ora valioso pa pidi mi- 
Rosario pa 6.15 “Miste- sericordia y asisti na 


Swa y Cunanan: 
Shaki Rasmijn y famia 
Emilia Rasmijn y famia 

* Modesto Rasmijn y famia 
Sara Rasmijn y famia 


Sobrino y sobrinanan, sobre sobrino y sobre sobrinanan, primo y primanan, 
comer y compernan, bisiñanan y conocirnan, ex collega di Departamento di 
Enseñansa y miembronan di OPPA. 

Y demas famia: Tromp, Boekhoudt, Rasmijn, Kelly, Kock, Croes, Geerman, 


Jansen, Hernandez, Giel, Gil, Erasmus, Bislip, Loefstok, Limunier, Henriquez, 


ps Navas, Wernet, de Nobrega, Vrolijk, Wever, Dirksz, v/d Biezen, Lampe, 


rosendijk, Boekhout y Winterdaal. 


Acto di entiero lo tuma lugar dia 5 Februari 2024 pa 4or di atardi 
saliendo for di Aurora funeral home pa Santana 


Catolico na Paradera. 


E resto mortal di defunto lo ta reposa for di 1 or di atardi 


na Aurora funeral home. 


Sin den nos dolor por a lubida un familiar nos 


ta pidi mil disculpa. 


Despues di entierro nos no por ricibi bishita 


di condolencia na cas. 


rio Gososo”, despues ta 
sigi cu Salve Regina.Ta 
invita 

henter e pueblo, deboto 
y fielnan pa asisti na 


Santa Rosario prome cu 
Santo 


Misa. Mama Maria sigur 
ta entersede pa nos na 
nos Tata Celestial. Dia- 
bierna ta 

fiesta di Candelaria. 
Hopi parokia ta bendi- 
ciona bela dia di Santo 
Candelaria. 

Papa Francisco ta haci 
un suplica na mundo 
pa resa e Santo Rosario, 
nos ta den 

un tempo  torbulento, 
den crisis grandi. Ban 


Santa Misa y 

resa pa tur esnan cu ta 
leu di Dios. Laga nos 
ta resa pa necesidad di 
Iglesia 

Universal, pa Papa 
Francisco, Obispo Luis 
Secco, tur sacerdote, Di- 
acono y 

laiconan cu ta hiba e bon 
noticia pa e pueblo di 
Dios. Pa tur cu ta carga 
responsabilidad pa e 
pueblonan di Dios. Pa 
enfermonan corporal y 
spiritual. 

Hopi enfermo den exte- 
rior cu a bay busca nan 
salud. Cu pronto lo re- 
gresa na Aruba y gosa di 
un bon salud. 


PA 


G. 15 


Edgard Croes 


Miho conoci como “Gatty” of “Dongo” 


26-01-1979 - 27-01-2024 


Condolencia y forsa na henter famia den momentonan mas dificil. 
Cu bunita recuerdonan yena boso cu fortalesa. 


Na bida empleado di Fundacion Facilidadnan Deportivo (FFD) 


Erh MAE Minister di Enseñansa y Deporte 
J Endy Croes 

Kiwanis Club of Palm Beach aportando 
na comunidad di Aruba en general 


Oranjestad - Kiwanis Club 
of Palm Beach (KCPB) a 
tuma nota di algun pub- 
licacion insinuando cu 
KCPB lo no ta aportando 
na Carnaval y cu KCPB lo 
ta actuando contra 

ley pa cu e fiesta anual 
di Masquerade. KCPB ta 
lamenta e insinuacionnan 
aki. 

Pa 40 aña KCPB ta con- 
tribuiendo na nos comu- 
nidad, cu un cantidad 
grandi di proyectonan na 
beneficio di desaroyo di 
muchanan ariba nos isla. 


Tambe KCPB a bin ta haci 
donacionnan cuantioso pa 
un cantidad grandi di or- 
ganisacionnan cu ta apor- 
ta na educacion, deporte, 
y na garantisa cu muchan- 
an no mester pasa hamber 
na Aruba. 

KCPB ta organisa dife- 
rente actividadnan pa gen- 
era fondo pa por cumpli cu 
e metanan 

menciona. 


E tent di KCPB na 
paradanan di Carnaval y 
e fiesta di Masquerade ta 


dos di e actividadnan pa 
genera e fondo necesario. 
E dos actividadnan aki ta 
posibel cu aporte 

di diferente comercian- 
tenan cu ta permiti KCPB 
usa nan tereno/edificio 
priva y/o ta haci donacion 
pa por logra esaki. 

KCPB ta consisti di un 
grupo dedica di boluntar- 
io cu ta aporta di nan mes 
cartera, tur luna finan- 
cieramente y ta duna tur 
dia di aña di nan tempo 
liber pa logra e metanan 
ariba menciona. KCPB su 


focus ta pa aporta na co- 
munidad general y lo sigui 
haci esaki cu hopi amor. 
Manera costumber, 
despues di actividadnan 
di KCPB, tur fondo crea lo 
wordo reparti na organi- 
sacionnan cu ta aporta 
na interes general. Asina 
KCPB lo sigui pone su 
energia y dedicacion na 
cosnan positivo pa comu- 
nidad di Aruba. KCPB ta 
gradici cada un 

persona, organisacion, 
commerciante cu ta yuda 
KCPB pa logra e meta di 


yuda comunidad di Aru- 
ba. 

2 Kiwanis Palm Beach ta 
pertenece na e organiza- 
cion global Kiwanis In- 
ternacional cu ta un in- 
stancia caritativo dedica 
na haci nos mundo mihor 
door di cambia un comu- 
nidad pa medio di un mu- 
cha cada bez. Mas infor- 
macion por haya riba: 
www.facebook.com/ki- 
wanispalmbeacharuba of 
nos pagina di web: 
www.kiwanispalmbeach. 
com. 


No ta tur hende na Aruba 
a haya un oportunidad pa 
por caba un studio MBO, 
HBO of WO durante 

nan hubentud. Hopi biaha 
ora un persona ta hoben 
e no sa ainda kico exacta- 
mente e kier bira como 
profesional. Tin biaha pa 
falta di sosten di famia, pa 
falta di informacion, pa fal- 
ta di oportunidad, 

pa cualkier motibo cu por 
ta, hopi adulto awendia no 
tin un MBO of HBO diplo- 
ma. Papiando den 

pueblo, mi ta wak cu tin un 
deseo ferviente den hopi 
adulto pa por conecta cu un 
estudio MBO of 

HBO online, cu ta duna nan 
e flexibilidad den orario, 
tempo, y gasto. 

Segun CBS, 92% di pobresa 
na Aruba ta pa via di edu- 
cacion 

Den un reunion di comision 
di finansas recientemente 
CBS a duna informacion 
kico tur ta defini 

e bestaansminimum y al- 
gun otro aspecto di pobre- 
sa. Den e reunion aki CBS a 
splica cu e falta di 


educacion di nos pueblo 
riba nivel di MBO y HBO ta 
92% di e causa di pobresa. 
Naturalmente ora 

un persona ta bon studia 
esaki ta posicione pa por 
funciona den un trabao cu 
un pago hopi mas 

halto cu esnan cu no tin 
mucho educacion, conse- 
cuentemente subiendo su 
calidad di trabao. 

Gobierno mester haci mas 
pa adulto y hoben adul- 
tonan cu kier sigui studia 
Aunke gobierno ta afilia cu 
algun universidadnan den 
exterior y tambe Hulanda, 
esaki por ta hopi 

caro y no accesibel pa e 
pueblo en general. Tin vari- 
os website di universidad- 
nan Hulandes por 

ehempel cu ta hopi mas 
flexibel y accesibel pa nos 
pueblo. Ademas, e univer- 
sidadnan aki ta hopi 

mas accesibel financiera- 
mente, den nan duracion y 
orario di studio. Buscando 
informacion riba e 
programanan existente na 
departamento di educa- 
cion, mi a constata cu hopi 
mas mester por wordo 

haci riba e tema aki. 
Preguntanan lansa oficial- 
mente via Parlamento pa 
Minister Endy Croes 

Pa via di e reto grandi aki 
pa mehora nos sistema di 
educacion pa esnan adulto 
y hoben adulto por 

sigui studia, mi a manda 


Parlamentario Marco Berlis (MEP): 


Adultonan merece di tin mas 
oportunidad pa por sigui y caba un 
estudio riba nivel HBO online 


algun pregunta pa Minister 
Endy Croes riba e tema: 

1. Minister por a informa 
Parlamento si ta trahando 
riba un sistema di scol cu lo 
por brinda 

oportunidad na adulto y 
hobenan por continua nan 
studio riba nivelnan di 
HBO y MBO en 

conexion cu universidad- 
nan di Hulanda of otro 
paisnan? 

2. CBS a duna un presen- 
tacion den comision di fi- 
nansas, cual ta mustra cu 
Aruba su motibo 

principal di pobresa ta co- 
necta cu e falta di educa- 
cion avansa den nos pueblo. 
Ki vision minister 

tin pa subi e cantidad di 
profesionalnan studia cu 
HBO y WO aki na Aruba? 
3. Minister mi ta na altura 
cu departamento di educa- 
cion ta trahando cu un uni- 
versidad online di 
Hulanda, sinembargo esaki 
ta hopi caro. Ki otro posibi- 
lidad tin, cu ta mas accesi- 
bel pa e cartera 

di nos pueblo, pa nan por 
sigui studia y haal nan 
MBO/HBO diploma? 


Esakinan ta algun di e pre- 
guntanan pa Minister Endy 
Croes contesta riba e reto 
di pa adultonan pa 

sigui studia pa un MBO/ 
HBO of WO. Manera mi 
haya e contestacion di min- 
ister mi lo sigui 

informa pueblo. 


Si pueblo desea mas infor- 
macion di e articulo aki, 
contact mi na tel: 528-4639 
of email mi na: 
marco.berlistparlamento. 
aw / Bo Parlamentario y 
sirbidor di pueblo na bo 
ordo semper 


CEDE DI BBQ 


BBQ 


MIX 


LOINRIBS 
GALINJA 


LOMITO 


PUNCHO 


18,- 
19,- 
18,- 
21,- 
16,- 


1/2 GALINJA 16,- 


NOS TA HABRI TUR DIADOMINGO 
DI 110r Y 30 PA 4or. 


PA PEDIDO POR JAMA OF WHAT- 
SAPP NOS NA 7497071 


OF PASA NA SIRIBANA 45B 
NA ST CRUZ 


